32012R0052
L 018/1
SLUŽBENI LIST EUROPSKE UNIJE
UREDBA KOMISIJE (EU) br. 52/2012
od 20. siječnja 2012.
o izmjeni Priloga II. Uredbi (EZ) br. 998/2003 Europskog parlamenta i Vijeća o unosu za Sjedinjene Američke Države na popisu trećih zemalja i državnih područja
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 998/2003 Europskog parlamenta i Vijeća od 26. svibnja 2003. o zahtjevima zdravlja životinja primjenjivim na nekomercijalno kretanje kućnih ljubimaca i o izmjeni Direktive Vijeća 92/65/EEZ (1), a posebno njezin članak 10.,
budući da:
(1)
Uredba (EZ) br. 998/2003 utvrđuje zahtjeve koji se odnose na zdravlje životinja primjenjive na nekomercijalno kretanje kućnih ljubimaca i pravila primjenjiva na nadzor takvih kretanja. Uredba se primjenjuje na nekomercijalno kretanje kućnih ljubimaca iz Priloga I. navedenoj Uredbi između država članica ili iz trećih zemalja.
(2)
Popis iz dijela C Priloga II. Uredbi (EZ) br. 998/2003 navodi treće zemlje i državna područja gdje nema bjesnoće, te treće zemlje i državna područja, uključujući i SAD, gdje je utvrđeno da rizik od širenja bjesnoće u Uniji zbog nekomercijalnog kretanja kućnih ljubimaca iz navedenih država i državnih područja nije veći od rizika povezanog s kretanjem između država članica.
(3)
U popisu iz dijela C Priloga II. Uredbi (EZ) br. 998/2003, kako je izmijenjen Uredbom Komisije (EZ) br. 18/2006 (2), u unos za Sjedinjene Države uključen je Guam.
(4)
Sjedinjene Američke Države su obavijestile Komisiju da se nacionalni uvjeti o kretanju također primjenjuju na vrste navedene u Prilogu I. Uredbi (EZ) br. 998/2003, pri kretanju za nekomercijalne svrhe između SAD-a i Američke Samoe, Sjevernih Marijanskih Otoka, Portorika i Američkih Djevičanskih Otoka.
(5)
Stoga je primjereno da se navedena dodatna državna područja uključe u unos za SAD u dijelu C Priloga II. Uredbi (EZ) br. 998/2003.
(6)
Uredbu Vijeća (EZ) br. 998/2003 stoga treba izmijeniti.
(7)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
U dijelu C Priloga II. Uredbi (EZ) br. 998/2003, unos za Sjedinjene Američke Države zamjenjuje se sljedećim:
„SAD
Sjedinjene Američke Države (uključujući AS - Američka Samoa, GU - Guam, MP - Sjeverni Marijanski Otoci, PR - Portoriko i VI - Američki Djevičanski Otoci).”
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova Uredba u cijelosti je obvezujuća i izravno se primjenjuje u svim državama članicama.
Sastavljeno u Bruxellesu 20. siječnja 2012.